section_heading: Životopis
paragraph_text: Bio je direktor Splitske opere i umjetnički ravnatelj glazbenog programa Splitskog ljeta. Ravnao je nizom koncerata i baleta, oratorija i opera. Dirigirao je u svim nacionalnim hrvatskih kazališnim kućama, Simfonijskim orkestrom HRT-a, Zagrebačkom filharmonijom, Dubrovačkim simfonijskim orkestrom i Varaždinskim komornim orkestrom, te Makedonskom filharmonijom, orkestrima Nordwestdeutschen Philharmonie, MDR Sinfonie Orchester Leipzig, Slovenskom filharmonijom i Simfonijskim orkestrom Slovenske radio televizije, Simfonijskim akademskim orkestrom iz Seoula, Simfonijskim orkestrom Beneventa, Orkestrom opere iz Cagliarija, Orkestrom Arena di Verona, Orkestrom Deutsche Oper iz Berlina, Filharmonijskim orkestrom Nice i dr.